Weather Report

**Weather Report** () oli merkittävä yhdysvaltalainen fuusiojazz-yhtye, joka toimi vuosina 1970–1986.

Monet Miles Davisin kanssa 1960-luvun lopussa työskennelleistä nuorista muusikoista perustivat 1970-luvulla omia fuusioyhtyeitään. Näistä yksi oli pianisti Joe Zawinulin ja saksofonisti Wayne Shorterin Weather Report. Yhtye aloitti suunnilleen siitä, mihin Davis oli jäänyt levyllään *In a Silent Way*. Muut jäsenet vaihtelivat paljon. Mukana oli aluksi basisti Miroslav Vitous ja rumpali Alphonso Mouzon. Sähköbasson kuuluisimpiin taitajiin kuuluva Jaco Pastorius oli mukana yhtyeessä vuosina 1976&ndash;1982. Yhtyeen noina vuosina julkaistut levyt ovat myös Pastoriuksen uran keskeisiä levytyksiä. Joe Zawinul oli yhtyeen johtohahmo. Vaikka Wayne Shorter on soittajana valovoimaisempi hahmo jazzin historiassa, Zawinulin sävellykset ja innovaatiot olivat yhtyeen varsinainen moottori. Myös Shorter ja Pastorius sävelsivät muutamia merkittäviä kappaleita.

## Yhtyeen vaiheet
Yhtyeen ensimmäiset levyt olivat tyyliltään vahvasti kokeellisia. Niissä kokeiltiin erilaisia äänimaisemia (sähköpiano oli keskeinen soitin) ja improvisoitiin omituisten rumpukomppien päälle. Ensimmäisistä levyistä *[[Weather Report (vuoden 1971 albumi)|Weather Report]]* ja *[[I Sing the Body Electric]]* ovat kokeellisen fuusion keskeisiä levyjä. Levyjen on usein katsottu jatkaneen siitä, mihin Miles Davis oli vuosikymmenen vaihteen fuusiolevyillään jäänyt. Ensimmäisellä levyllä lähdetään kehittämään avantgardemaista fuusiota eteenpäin, ja toinen levy sisältää vielä pidemmälle vietyjä kokeiluja äänimaisemilla, ja mukana on jo esimerkiksi syntetisaattoria ja Oregon -yhtyeen Ralph Towner vierailevana kitaristina. Levyn B-puoli on nauhoitettu livenä Tokiossa. 

Tyyli alkoi pian muuttua populaarimmaksi: rumpukompit muuttuivat tasaisemmiksi, akustinen basso vaihtui sähköiseen ja sävellyksiin alkoi tulla vahvempia melodisia teemoja. Kolmas levy, *[[Sweetnighter]]*, vaihtaa yhtyeen suuntaa selvästi jazz-funkin suuntaan päin, mutta sitä pidetään yleensä jonkinlaisena siirtymäkauden julkaisuna. Tässä vaiheessa Miroslav Vitous jätti yhtyeen, koska ei innostunut soittamaan funk-bassokulkuja. Basistit ja rumpalit vaihtelivat Weather Reportissa muutenkin tiuhaan &ndash; pysyvää miehitystä ei onnistuttu löytämään.

Seuraava levy, *[[Mysterious Traveller]]* (1974), on  monipuolinen ja arvostettu levy, jossa on vaikutteita eri maiden etnisestä musiikista sekä 1970-luvun funkista. Pitkälle samoilla linjoilla jatkoi seuraavana vuonna ilmestynyt *[[Tale Spinnin']]*. Vuoden 1976 *[[Black Market]]* otti runsaasti vaikutteita afrikkalaisesta musiikista. Levy lasketaan kuuluvaksi yhtyeen parhaisiin. Kaikista kuuluisin Weather Reportin levy on kuitenkin vuoden 1977 *[[Heavy Weather]]*, jossa yhdistyvät keskenään rock, jazz, sekä etniset rytmit. Levyn avausraita on Zawinulin säveltämä "Birdland", josta on tullut erittäin tunnettu kappale.

*Heavy Weatherin* jälkeen yhtye ei enää ylittänyt itseään. Seuraava levy, *[[Mr. Gone]]* (1978), sai Down Beat -lehden arvostelussa vain yhden tähden. Uusia levyjä tehtiin kuitenkin vielä vuoteen 1986 asti, jolloin Zawinulin ja Shorterin tiet lopullisesti erkanivat. Pastorius oli jättänyt yhtyeen jo vuonna 1982. Myöhempien aikojen nimekkäin tulokas yhtyeessä oli rumpali Peter Erskine.

2000-luvun alussa DVD-muodossa julkaistut live-tallenteet herättivät monien kannattajien keskuudessa toiveita yhtyeen uudelleenaloittamisesta, mutta toiveet kariutuivat Josef Zawinulin kuoltua syyskuussa 2007.

## Aikajana

ImageSize = width:800 height:auto barincrement:20
PlotArea = left:125 bottom:90 top:0 right:20
Alignbars = justify
DateFormat  = dd/mm/yyyy
Period = from:01/01/1970 till:31/12/1986
TimeAxis = orientation:horizontal format:yyyy
Legend = orientation:vertical position:bottom columns:4
ScaleMajor = increment:2 start:1973
ScaleMinor = increment:1 start:1973

Colors =
  id:ww    value:gray(0.5)   legend:Puhaltimet
  id:key   value:purple      legend:Kosketinsoittimet
  id:b     value:blue        legend:Basso
  id:db    value:darkblue    legend:Kontrabasso
  id:dr    value:orange      legend:Rummut
  id:perc  value:claret      legend:Lyömäsoittimet
  id:alb   value:black       legend:Studiolevyt
LineData =
 layer:back
 color:alb
  at:12/05/1971
  at:26/05/1972
  at:27/04/1973
  at:24/03/1974
  at:01/05/1975
  at:11/03/1976
  at:01/03/1977
  at:01/09/1978
  at:01/09/1980
  at:01/01/1982
  at:01/01/1983
  at:02/02/1984
  at:19/03/1985
  at:11/06/1986

PlotData =
  width:11 textcolor:black align:left anchor:from shift:(10,–4)
  bar:Wayne&nbsp;Shorter    from:start      till: end       color:ww
  bar:Andrew&nbsp;White     from:01/04/1972 till:02/10/1972 color:ww
  bar:Andrew&nbsp;White     from:01/04/1972 till:02/10/1972 color:b width:3
  bar:Joe&nbsp;Zawinul      from:start      till: end       color:key
  bar:Miroslav&nbsp;Vitouš  from:start      till:16/10/1973 color:b
  bar:Miroslav&nbsp;Vitouš  from:start      till:16/10/1973 color:db width:3
  bar:Alphonso&nbsp;Johnson from:17/10/1973 till:15/03/1976 color:b
  bar:Jaco&nbsp;Pastorius   from:02/01/1976 till:01/01/1982 color:b
  bar:Victor&nbsp;Bailey    from:02/01/1982 till: end       color:b
  bar:Alphonse&nbsp;Mouzon  from:start      till:01/01/1972 color:dr
  bar:Eric&nbsp;Gravatt     from:02/01/1972 till:15/05/1973 color:dr
  bar:Herschel&nbsp;Dwellingham  from:02/10/1972 till:01/01/1973 color:dr
  bar:Greg&nbsp;Errico      from:16/05/1973 till:01/09/1973 color:dr
  bar:Ishmail&nbsp;Wilburn  from:02/09/1973 till:20/06/1974 color:dr
  bar:Darryl&nbsp;Brown     from:02/09/1973 till:20/06/1974 color:dr
  bar:Chuck&nbsp;Bazemore   from:21/06/1974 till:10/10/1974 color:dr
  bar:Leon&nbsp;Chancler    from:11/10/1974 till:05/06/1975 color:dr
  bar:Chester&nbsp;Thompson from:06/06/1975 till:25/03/1976 color:dr
  bar:Michael&nbsp;Walden   from:01/01/1976 till:25/03/1976 color:dr
  bar:Alex&nbsp;Acuña       from:01/09/1975 till:09/07/1976 color:perc
  bar:Alex&nbsp;Acuña       from:10/07/1976 till:05/04/1978 color:dr
  bar:Alex&nbsp;Acuña       from:10/07/1976 till:05/04/1978 color:perc width:3
  bar:Peter&nbsp;Erskine    from:06/04/1978 till:01/02/1982 color:dr
  bar:Peter&nbsp;Erskine    from:06/04/1978 till:01/02/1982 color:perc width:3
  bar:Peter&nbsp;Erskine    from:01/01/1986 till:end        color:dr
  bar:Omar&nbsp;Hakim       from:02/02/1982 till:end        color:dr
  bar:Omar&nbsp;Hakim       from:02/02/1982 till:end        color:perc width:3
  bar:Don&nbsp;Alias        from:start      till:25/02/1971 color:perc
  bar:Don&nbsp;Alias        from:02/09/1975 till:25/03/1976 color:perc
  bar:Barbara&nbsp;Burton   from:start      till:25/03/1971 color:perc
  bar:Airto&nbsp;Moreira    from:01/01/1971 till:25/05/1971 color:perc
  bar:Dom&nbsp;Romão        from:26/05/1971 till:20/06/1974 color:perc
  bar:Muruga&nbsp;Booker    from:20/12/1972 till:28/04/1973 color:perc
  bar:Alyrio&nbsp;Lima      from:21/06/1974 till:01/09/1975 color:perc
  bar:Manolo&nbsp;Badrena   from:26/03/1976 till:05/04/1978 color:perc
  bar:Robert&nbsp;Thomas&nbsp;Jr from:01/01/1980 till:01/02/1982 color:perc
  bar:José&nbsp;Rossy       from:02/02/1982 till:01/03/1984 color:perc
  bar:Mino&nbsp;Cinelu      from:02/03/1984 till:end        color:perc
 

## Diskografia
**[[Weather Report (vuoden 1971 albumi)|Weather Report]]* (1971)
**[[I Sing the Body Electric]]* (1972)
**[[Live In Tokyo (Weather Report)|Live In Tokyo]]* (1972)
**[[Sweetnighter]]* (1973)
**[[Mysterious Traveller]]* (1974)
**[[Tale Spinnin']]* (1975)
**[[Black Market]]* (1976)
**[[Heavy Weather]]* (1977)
**[[Mr. Gone]]* (1978)
**[[8:30]]* (1979)
**[[Night Passage]]* (1980)
**[[Weather Report (vuoden 1982 albumi)|Weather Report]]* (1982) (samanniminen kuin yhtyeen ensimmäinen levy)
**[[Procession]]* (1983)
**[[Domino Theory]]* (1984)
**[[Sportin' Life (albumi)|Sportin' Life]]* (1985)
**[[This Is This!]]* (1986)
**[[Live and  Unreleased]]* (2002)
**[[Best Of]]* (2002)
**[[Young And Fine Live]]* (DVD 2004)
*** (DVD 2006)

## Aiheesta muualla